**Akhil Bharatiya Vidyarthi Parishad** (lyh. **ABVP**) on intialainen hindunationalistinen opiskelijajärjestö, jota pidetään Rashtriya Swayamsevak Sanghin (RSS) opiskelijajärjestönä. Päätös järjestön perustamisesta tehtiin vuonna 1948, mutta se rekisteröitiin virallisesti vasta 9. heinäkuuta 1949. Vuonna 2015 järjestön jäsenmäärä oli yli 3 000 000 henkeä. ABVP:n aktiiveista monet ovat päätyneet vaikutusvaltaisiin asemiin Intian hindunationalistisissa hallituksissa.

Politiikassa ABVP on vaikuttanut osallistumalla useisiin ajankohtaisiin tapahtumiin. Intian itsenäistyttyä järjestö pyrki muuttamaan maan virallisen nimen hindinkieliseksi Bharatiksi. Vuonna 1961 järjestö osallistui Goan vapauttamiseen Portugalilta. Seuraavana vuonna järjestö osallistui puolustustehtäviin Kiinan–Intian sodassa. 1970-luvulla järjestö vastusti pääministeri Indira Gandhin julistamaa kansallista hätätilaa. 1990-luvulla järjestö osallistui Raman temppelin rakentamiseen tähdänneesen hankkeeseen, jonka seurauksena Baburin moskeija tuhoutui.

Koulutuspoliittisesti ABVP on muun muassa vastustanut seksivalistusta. Järjestö on myös vastustanut RSS:n vastaisena pitämänsä oppimateriaalin sekä englanninkielen käyttöä valtiollisissa kouluissa. Kampusalueilla ABVP on muodostanut partioita, jotka muun muassa vahtivat, että maan asevoimia eikä terroristien kuolemantuomioita kritisoida. Uttar Pradeshin osavaltiossa ABVP-aktiivit ovat muodostaneet "rakkausjihadin" vastaisia partioita. Kyseiset partiot luotiin varoittamaan naisia muslimimiehistä, jotka pyrkivät järjestön mukaan viettelemään hindunaisia ja käännyttämään näitä islamiin.

Lähteet
-------

1. ↑  About ABVP *abvp.org*.  Arkistoitu 8.6.2019. Viitattu 21.1.2020.
2. ↑  Velma, Lalmani: Enrolled 10 lakh new members in last one year: ABVP *Indian Express*.  3.6.2015. Viitattu 21.1.2020.
3. ↑  From Rajnath Singh to Amit Shah, here are the powerful ABVP alumni *India Today*.  2.3.2017. Viitattu 21.1.2020.
4. 1 2  Lakshmi Rama: The vanguard of India’s assertive patriotism is a 3 million-member student group *The Washington Post*.  23.8.2016. Viitattu 21.1.2020.
5. 1 2  Ramachandan, Smriti Kak: The rise of ABVP and why it attracts the youth *Hindustan Times*.  9.3.2017. Viitattu 21.1.2020.
6. ↑  ABVP rallies against sex education in schools *Times of India*.  28.4.2009. Viitattu 21.1.2020.
7. ↑  Teach students 'yoga' instead of sex-education: ABVP *One India*.  6.10.2007. Viitattu 21.1.2020.
8. ↑  Delhi University syllabus: ABVP protests against ‘anti-RSS’ content in English and History courses *Scroll*.  17.7.2019. Viitattu 21.1.2020.
9. ↑  ABVP opposes English medium in govt. schools *The Hindu*.  9.11.2019. Viitattu 21.1.2020.
10. ↑  Lakshmi, Rama: How one Indian student tried to challenge right-wing nationalist groups on campus *The Washington Post*.  28.2.2017. Viitattu 21.1.2020.
11. ↑  Verma, Lalmani: ‘Love jihad’: ABVP to form vigilante groups on UP campuses *Indian Express*.  21.9.2014. Viitattu 21.1.2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |